- Այդպիսի դեպքերից խուսափելու համար միշտ խորհուրդ է տրվում ուշադիր լինել, նախապես ճիշտ պայմանավորվել, որպեսզի հետագայում խնդիրներ չլինեն: Ավելին, զբոսաշրջային ընկերությունը եթե պայմանագիր չի կնքում սպառողի հետ կամ պայմանագիր կնքվել է, սակայն օրենքով սահմանված դրույթները չկան, ապա վեճի առկայության դեպքում դատարանը հիմք է ընդունում սպառողի հիմնավոր գրավոր բացատրությունները: Այսինքն, այս դեպքում զբոսաշրջային օպերատորը հայտնվում է ավելի նվազ բարենպաստ պայմաններում: Բայց, այսօրվա դրությամբ կարելի է ասել, որ դեռևս սպառողները իրենց հանգստի կազմակերպման հմտություններին լավ չեն տիրապետում և այն ցանկալի մակարդակի վրա չեն գտնվում: Շատ դեպքերում էլ հետևողական չեն լինում իրենց իրավունքների վերականգնման համար: Դրա համար իմ առաջարկը, հորդորը, խնդրանքը կլինի մեր սպառողներին, որ ուշադիր և հետևողական լինեն: